Kritériá pre prijatie uchádzačov o štúdium

v školskom roku 2022/2023

Prijímacie konanie sa uskutočňuje v súlade s § 68 ods. 1 a § 161m ods. 3  zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 415/2021 Z. z.. Ministerstvo školstva, vedy, výskumu a športu SR určuje termíny konania prijímacích skúšok pre školský rok 2022/2023 a termín zverejnenia zoznamu uchádzačov podľa výsledkov prijímacieho konania pre školský rok 2022/23 s účinnosťou od 1. 1. 2022 ( podľa Usmernenia k prijímaciemu konaniu na stredné školy pre školský rok 2022/2023) nasledovne:

1. **Prijímacie pohovory do prvého ročníka štvorročných maturitných vzdelávacích odborov sa budú konať:**

**1. termín - 2. mája 2022 a 2. termín - 9. mája 2022.**

Pre školský rok 2022/2023 prijmeme do troch tried prvého ročníka 60 žiakov základných škôl (9. ročníka) a  osemročných gymnázií (4. alebo 5. ročníka ) do študijných odborov:

**2381 M 00 strojárstvo** (20 žiakov)

**2387 M 00 mechatronika** (20 žiakov)

**3918 M 00 technické lýceum** (20 žiakov)

1. **Prijímacie pohovory do prvého ročníka bilingválneho štvorročného maturitného vzdelávacieho odboru sa budú konať:**

**1. termín - 4. mája 2022 a 2.termín 11. mája 2022.**

Pre školský rok 2022/2023 otvárame jednu triedu prvého ročníka pre žiakov základných škôl (9. ročníka aj 8. ročníka)

a osemročných gymnázií (4. alebo 5. ročníka ) do študijného odboru:

**3918 M 03 technické lýceum - bilingválne štúdium** (24 žiakov)

1. Termín prijímania prihlášok na štúdium – do **20. marca 2022**.

**3918 M 03 technické lýceum - bilingválne štúdium**

**2381 M 00 strojárstvo; 2387 M 00 mechatronika; 3918 M 00 technické lýceum**

Prihlášku možno podať:

* cez informačný systém základnej školy ( EduPage);
* odoslaním naskenovaného tlačiva prihlášky prostredníctvom e-mailu na fajnorka@fajnorka.sk;
* poštou na adresu Stredná priemyselná škola strojnícka, Fajnorovo nábrežie 5, 814 75 Bratislava;
* vhodením do poštovej schránky školy pri vchode do budovy z Fajnorovho nábrežia.

1. **Kritériá prijímacieho konania:**

4.1 **Prospech – hodnotenie zo ZŠ**

**Nebilingválne odbory** (strojárstvo, mechatronika, technické lýceum) vzdelávania: zohľadňujú sa študijné výsledky **zo základnej školy** z koncoročnej klasifikácie za **6. ročník** a polročnej klasifikácie za **7**.a **9. ročník** základnej školy, respektíve odpovedajúce ročníky osemročných gymnázií. *Nezohľadňujeme hodnotenie za obdobie dištančného vzdelávania.* Body budú pridelené nasledujúcim spôsobom:

Povinné predmety **-** **slovenský jazyk a literatúra;** **matematika.** Body za každú známku samostatne podľa nasledujúceho vzťahu:

.

Profilový predmet - **fyzika.** Do celkového súčtu budú pridelené body za každú známku samostatne podľa nasledujúceho vzťahu:

Doplnkový predmet - **anglický jazyk.** Do celkového súčtu budú pridelené body za každú známku samostatne podľa nasledujúceho vzťahu:

.

**Bilingválny odbor** ( technické lýceum – bilingválne štúdium) vzdelávania zohľadňuje študijné výsledky **zo základnej školy** z koncoročnej klasifikácie za **6**. a polročnej klasifikácie za **7**. a **9**. ročník základnej školy, respektíve odpovedajúce ročníky osemročných gymnázií. Pre žiakov prichádzajúcich z **8. ročníka** ZŠ výsledky z koncoročnej klasifikácie **5**. ročníka a polročnej klasifikácie **6.** a **8**. ročníka. *Nezohľadňujeme hodnotenie za obdobie dištančného vzdelávania.* Body budú pridelené nasledujúcim spôsobom:

Povinné predmety **-** **slovenský jazyk a literatúra;** **matematika.** Body za každú známku samostatne podľa nasledujúceho vzťahu:

.

Profilový predmet je **anglický jazyk.** Do celkového súčtu budú pridelené body za každú známku samostatne podľa nasledujúceho vzťahu:

4.2 **Prijímacie skúšky**

sa budú konať 2. – 11. mája 2022 formou písomného testu.

**Nebilingválne odbory** (strojárstvo, mechatronika, technické lýceum) z matematiky (max. 50 bodov) a slovenského jazyka (max. 50 bodov);

**Bilingválny odbor** ( technické lýceum – bilingválne štúdium) z matematiky (max. 50 bodov), slovenského jazyka (max. 50 bodov), z technickej prípravy (max. 15 bodov) a anglického jazyka (max. 15 bodov).

4.3 **Ďalšie kritériá:**

Do celkového súčtu budú pridelené body za každé kritérium:

* 1. **Predmetová olympiáda** sa započítava do celkového hodnotenia, ak žiak bol úspešným riešiteľom v olympiáde zo SJL, cudzieho jazyka ( ANJ, NEJ, RUJ, SJA, FRJ), DEJ, MAT, FYZ, CHE, BIO, GEO, technickej olympiáde a Pytagoriáde, I-Bobor a pod. (max. 20 bodov), za športovú súťaž ( max. 10 bodov).
  2. **Celonárodné a medzinárodné umiestnenia** v olympiádach a technických súťažiach (max. 30 bodov).
  3. **Vlastné kritérium** strednej školy – absolvovanie Technickej prípravy, resp. letného tábora na Fajnorke; bonus za obe prihlášky podané na SPŠ-strojnícku na rôzne **nebilingválne** odbory (max. 20 bodov).
  4. **Bonusové body** za vlastnú tvorbu uchádzača v technickej oblasti. Ak uchádzač vypracuje vlastný technický projekt a doručí ho najneskôr do termínu prijímacích skúšok (max. 30 bodov).

1. **Podmienky pre prijatie:**
2. O prijatí uchádzača na štúdium **rozhoduje riaditeľ SPŠ-strojnícke**j na základe výsledkov prijímacieho konania na návrh prijímacej komisie, ktorú zriaďuje ako svoj poradný orgán. Riaditeľ strednej školy **do 18. mája 2022** rozhodne o prijatí alebo neprijatí žiaka na základe výsledkov prijímacieho konania a zverejní zoznam uchádzačov na webovom sídle strednej školy a výveske na vchode školy. Proti rozhodnutiu riaditeľa strednej školy o neprijatí sa môže uchádzač, alebo jeho zákonný zástupca, odvolať v lehote do 5 pracovných dní odo dňa doručenia rozhodnutia.
3. Uchádzači sa zoradia do poradia od najvyššieho súčtu bodov po najnižší súčet bodov pre každý odbor zvlášť. Zo vzniknutého poradia uchádzačov bude prijatý príslušný počet uchádzačov podľa plánovaného počtu prijatých žiakov v jednotlivých odboroch.
4. Pokiaľ by viac žiakov dosiahlo rovnosť bodov, rozhodne riaditeľ školy podľa nasledovných kritérií:
5. Podľa § 67 ods. 3 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov bude prednostne prijatý uchádzač, ktorý má podľa rozhodnutia posudkovej komisie sociálneho zabezpečenia zmenenú pracovnú schopnosť,
6. získal väčší počet bodov za ďalšie kritériá,
7. dosiahol väčší počet z určeného profilového predmetu školy.
8. Riaditeľ strednej školy **do 18. mája 2022** doručí uchádzačovi **rozhodnutie** **o prijatí cez informačný systém základnej školy** (napr. EduPage) alebo**poštou** na adresu zákonného zástupcu. Výsledky prijímacieho konania budú zverejnené na bráne budovy školy a na internetovej adrese [www.fajnorka.sk](http://www.fajnorka.sk), pričom údaje na internete majú len informatívny charakter.
9. V prípade zrušenia zápisu zaslaním potvrdenia o nenastúpení na štúdium prijatým uchádzačom, bude na uvoľnené miesto prijatý uchádzač, ktorý bol pôvodne neprijatý pre nedostatok miesta. Výber takéhoto uchádzača sa uskutoční na základe zoradenia podľa počtu dosiahnutých bodov.
10. Ak sa nenaplní plánovaný počet žiakov do prvého ročníka, riaditeľ školy po prerokovaní v pedagogickej rade rozhodne **do 6. júna 2022** o tom, či sa bude v škole konať **druhé** **kolo** prijímacieho konania.
11. **Uchádzač** alebo zákonný zástupca maloletého uchádzača **do 23. mája 2022 doručí** strednej škole, do ktorej bol uchádzač prijatý na vzdelávanie, zápisný lístok alebo oznámi nenastúpenie žiaka na štúdium.
12. **Spoločné ustanovenia:**

Na organizáciu prijímacieho konania sa primerane vzťahujú ustanovenia príslušných právnych predpisov a rozhodnutí, ak toto rozhodnutie neustanovuje inak.

V Bratislave 26. januára 2022 Ing. Felix Dömény

riaditeľ školy